Andrew Cole

**Andrew Alexander "Andy" Cole** (Nottingham, 15. oktobar 1971.) je bio engleski  nogometaš. U svojoj karijeri je nastupao za nekoliko engleskih nogometnih kluba, među kojima se ističu: Arsenal, Newcastle, Manchaster United i Manchester City. Najveći trag je ostavio igrajući za Manchaster United. Za koji je sakupio 195 nastupa i postigao 93 gola.

## Karijera
#### Rane godine
Prve nogometne korake je napravio u omladinskom timu Arsenala 1988. godine. Naredne godine je potpisao profesionalni ugovor. Za Arsenal je odigrao samo jednu ligašku utakmicu i to 29. decembra 1990. godine protiv Sheffield Uniteda Sljedeće sezone je bio na posudbi u Fulhamu za koji je odigrao 13 utakmica i postigao 3 gola u okviru treće divizije.

Nakon povratka sa posudbe biva prodan ekipi Bristol City za 500,000 funti. Za Bristol je odigrao 41 utakmicu i postgao 20 golova.

#### Newcastle United
Nakon dobrih igara za Bristol biva primjećen kod čelnika Newcastle Uniteda koji su za njegov transfer platili 1.75 miliona funti. U prvoj sezoni je postigao 12 golova, a zabilježio je i dva hat-tricka.

U sezoni 1993/1994. Andrew Cole je sa 34 postignuta gola bio najbolji strijelac Premijer lige.

#### Manchester United
10. januara 1995. Cole je prodan Manchester Unitedu za 7 miliona funti, što je u to vrijeme bio najskuplji transfer u engleskom nogometu.

Uprkos tome što je u novi klub prešao na polusezoni Cole je uspio da u 18 utakmica postigne 12 golova. Prvi pogodak za Manchester United je postigao 4. februara u pobjedi protiv Aston Ville od 1-0. U pobjedi protiv Ipswich Towna od 9-0 je postigao pet pogodaka, što ga čini prvim igračem koji je na jednoj utakmicu u Premijer ligi postigao pet golova.

Naredne dvije sezone nisu bile toliko uspješne. U sezoni 1995/1996. je postigao 11 golova dok je u narednoj sezoni postigao sedam golova. Naredne tri sezone su bile vrlo uspješne. Ukupno je postigao je 71 gol u svim takmičenjima.

1999. godine je sa Manchester Unitedom osvojio Ligu prvaka, pobjedom nad Bayern Münchenon sa 2-1. Igrao je do 81. minute kada ga je zamijenio Ole Gunnar Solskjær, koji je u 93. minuti pogodio za pobjedu.

## Reprezentativna karijera
Cole je igrao za mlađe selekcije Engleske do 20 i do 21 godine. Član seniorske reprezentacije postaje 1995. godine. Prvi gol postiže protiv Albanije 2001. godine. Odigrao je ukupno 15 utakmica. Za reprezentaciju je igrao do 2001. godine.

## Uspjesi
### Klubovi
;Arsenal
***FA Charity Shield**: 1991.

;Newcastle United
***Football League First Division**: 1992/93.

;Manchester United
***Premijer liga**: 1995/96, 1996/97, 1998/99, 1999/2000, 2000/01.
***FA kup**: 1995/96, 1998/99.
***FA Charity Shield**: 1997.
***UEFA Liga prvaka**: 1998/99.

;Blackburn Rovers
***Liga kup**: 2001/02.

### Individualni
*Najbolji strijelac (Premijer liga): 1993/94.
*Igrač mjeseca (Premijer liga): novembar 1997.

## Reference 
## Vanjski linkovi 
*

Kategorija:Rođeni 1971.
Kategorija:Engleski nogometaši
Kategorija:Nogometaši Arsenala
Kategorija:Nogometaši Fulhama
Kategorija:Nogometaši Bristol Cityja
Kategorija:Nogometaši Newcastle Uniteda
Kategorija:Nogometaši Manchester Uniteda
Kategorija:Nogometaši Blackburn Roversa
Kategorija:Nogometaši Manchester Cityja
Kategorija:Nogometaši Portsmoutha
Kategorija:Nogometaši Birmingham Cityja
Kategorija:Nogometaši Sunderlanda AFC
Kategorija:Nogometaši Burnleyja
Kategorija:Nogometaši Nottingham Foresta
Kategorija:Živi ljudi